Document ID: 32005D0609

KOMMISSIONENS BESLUTNING
af 8. august 2005
om ændring af beslutning 2005/240/EF om godkendelse af metoder til klassificering af svinekroppe i Polen
(meddelt under nummer K(2005) 2985)
(Kun den polske udgave er autentisk)
(2005/609/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), særlig artikel 5, stk. 2, og
ud fra følgende betragtninger:
(1)
Ved Kommissionens beslutning 2005/240/EF (2), blev brugen af tre metoder til klassificering af svinekroppe i Polen godkendt.
(2)
Den polske regering har anmodet Kommissionen om at godkende ændringer af beskrivelsen af to af apparaterne.
(3)
En evaluering af denne anmodning har vist, at betingelserne for at godkende den ændrede beskrivelse af de pågældende apparater er opfyldt.
(4)
Beslutning 2005/240/EF bør derfor ændres tilsvarende.
(5)
Foranstaltningerne i denne beslutning er i overensstemmelse med udtalelse fra Forvaltningskomitéen for Svinekød -
VEDTAGET FØLGENDE BESLUTNING:
Artikel 1
I bilaget til beslutning 2005/240/EF foretages følgende ændringer:
1)
Del 2, nr. 2, affattes således:
»2)
Apparatet er udstyret med et sæt ultralydtransducere, 3,5 MHz (U-Systems).
Ultra-FOM-apparatet omregner selv måleværdierne til beregnet indhold af magert kød.«
2)
Del 3, nr. 2, affattes således:
»2)
Apparatet er udstyret med 16 ultralydtransducere, 2 MHz (GE Inspection Technologies).
Ultralyddataene omfatter målinger af spæktykkelse og muskeltykkelse.
Måleresultaterne omregnes ved hjælp af en computer til beregnet indhold af magert kød.«
Artikel 2
Denne beslutning er rettet til Republikken Polen.
Udfærdiget i Bruxelles, den 8. august 2005.

Labels: 18
17
6